Bordtennis Danmark

Dommerkursus
2024-11-09 10:00 - 16:00 UTC | Fredericia Idrætscenter, Vestre Ringvej 100, Fredericia, 7000, Danmark
DOMMERKURSUS
EN DEL AF BORDTENNISFESTIVALEN
Kære klubber, forældre, spillere og ledere.
Det er endnu engang blevet tid til, at den næste generation af dommere fødes.
I forbindelse med Bordtennisfestivalen afholder BTDK igen i år et dommerkursus, som henvender sig til alle, der ønsker at stifte bekendtskab
med dommergerningen, og muligvis vil være dommer i fremtiden.

Dommerkurset løber af stablen d. 9. november 2024 kl. 10 – 16
Fredericia Idrætscenter, Vestre Ringvej 100, 7000 Fredericia.

Indhold
Indholdet på kurset vil tage udgangspunkt i alle de centrale emner, der er nødvendige at kende til, når man skal være dommer.
– Regler og love
– Forberedelse før kampen
– Hvad gør man under kampen
– Hvad skal du gøre efter kampen
– Hvad er en god dommer

Forudsætning
Erfaring med bordtennis er en fordel, men ikke et krav.
Gode engelsk kundskaber er et krav.

Kompetencemål
Sikre deltagerne et niveau af viden og fortolkning af regler og love, dommergerningen of administrative procedurer, der er
påkrævet for at dømme på højeste nationale niveau.

Instruktører
Kommer senere

Pris og tilmelding
Dommerkurset koster kr. 900 og inkluderer fuld forplejning under kurset, samt dommer- og tøjpakke.
Tilmelding sker via: Place2Book – KLIK HER

Spørgsmål
For yderligere information omkring festivalen følg ´Bordtennis Danmark´ på Facebook, Instagram og Snapchat samt
Bordtennisfestival 2024 – BTDK (bordtennisdanmark.dk) for at blive opdateret.

Har du spørgsmål, så kontakt Pernille Knudsen på pernille@bordtennisdanmark.dk

Vi håber, at du og alle dine klubkammerater har lyst til at deltage!

OBS: Ved tilmelding accepteres det, at Bordtennis Danmark må tage samt anvende billeder og videoer fra arrangementet.

Juniortræneruddannelse
2024-11-09 10:00 - 17:00
Juniortræneruddannelse
– en del af bordtennisfestivalen
Kære klubber, forældre, børn og unge
Find invitationen her: https://bordtennisdanmark.dk/wp-content/uploads/2024/08/Inbydelse-festival-2024-Juniortraener.pdf
Det er endnu engang blevet tid til, at den næste generation af trænere fødes.
I forbindelse med Bordtennisfestivalen afholder BTDK endnu engang juniortræneruddanelse, som henvender sig til målgruppen, der endnu ikke er trænere
men som muligvis kan blive det i fremtiden.
I har altså nu mulighed for at sende unge (ca. 13-20 årige) trænerfrø afsted, som I (måske) tror kan være en gevinst som træner.
Hvis I er i tvivl, så send dem afsted alligevel.
Juniortræneruddannelsen løber af stablen lørdag d. 9 november 2024 kl. 10 – 17
Fredericia Idrætscenter, Vestre Ringvej 100, 7000 Fredericia.
Indhold
Indholdet på kurset vil tage udgangspunkt i alle de centrale emner, der er nødvendige at kende til, når man skal til at starte i sin første
trænergerning. Det er eksempelvis:
– Grundslag; basal udførsel og formidling
– Den gode børnetræning; hvad kendetegner den?
– Træningspas; struktur og opbygning
– Aktiviteter; sammensætning og tilpasning
– Sukiru Challenges
Målgrupper
Kurset er specifikt målrettet unge i alderen 13-20 år, der endnu ikke er trænere. Det er en god idé, hvis klubberne får sendt spillere afsted,
som bare har alderen, men som de ikke nødvendigvis har tænkt på som trænere (endnu). Send gerne flere afsted, så de kan læne sig op ad
hinanden.
Hvis et nyt kul af bordtennistrænere skal opstå, så er det nødvendigt at klubberne tænker ud af boksen og sender flest mulige afsted.
Kompetencemål
De unge deltagere får basal viden og færdigheder i trænergerningen, hvilket vil gøre dem i stand til at starte op som hjælpetrænere
efterfølgende.
Det er vigtigt, at den nye træner/hjælpetræner løbende vejledes af klubbens mere erfarne ressourcer.
Pris og tilmelding
Prisen pr. kursist vil være 895 kr. ekskl. gebyr. Det inkluderer også frokost. Der kan tilkøbes overnatning.
Tilmelding sker via: https://bordtennisportalen.dk
Overnatning: Der kan tilkøbes overnatning på Ullerup Bæk Skolen. Overnatning bestilles via: https://www.place2book.com/da/sw2/sales/lhowkf2pq2
Alternative overnatningsmuligheder: https://hotelfredericia.dk/ | Enkeltværelse: 895,- | Dobbeltværelse 1095,- Bestilles via info@hotel-fredericia.dk oplys “Bordtennis” ved bestilling
Når man alligevel er i Fredericia, kan man jo nyde resten af festivalen og tilmelde sig DM I Rating om søndagen via https://bordtennisportalen.dk
For yderligere information omkring festivalen følg ´Bordtennis Danmark´ på Facebook, Instagram og Snapchat samt
https://bordtennisdanmark.dk/kalender/bordtennisfestival2024/ for at blive automatisk opdateret.
Har du spørgsmål, så kontakt Rune Risgaard på ruri@bordtennisdanmark.dk
Vi håber, at du og alle dine klubkammerater har lyst til at deltage!
Ved tilmelding accepteres det, at Bordtennis Danmark må tage samt anvende billeder og videoer fra arrangementet.

Dommerseminar ved Bordtennisfestivalen 2024
2024-11-10 10:00 - 15:00
Bordtennis Danmark inviterer alle bordtennisdommere til et inspirerende og lærerigt dommerseminar under Bordtennisfestivalen. Dette seminar er en unik mulighed for at få opdateret sin viden, dele erfaringer og forberede sig til fremtidige udfordringer inden for bordtennisdommergerningen.
Seminaret vil inkludere en omfattende opdatering af de nyeste ændringer og tilføjelser til bordtennisreglementet og disciplinærbestemmelserne, således at du er godt forberedt til at håndtere alle situationer på banen.
Deltagerne vil få mulighed for at engagere sig i interaktive case-øvelser, hvor forskellige scenarier og udfordringer, som kan opstå under kampene, vil blive præsenteret og diskuteret. Der vil også være tid til netværk, diskussioner om best practices og mulighed for at stille spørgsmål.
Bordtennis Danmark byder desuden på forplejning under seminaret.

Praktiske oplysninger:

Dato: Søndag den 10. november 2024
Tid: Kl. 10:00-15:00
Sted: Fredericia Idrætscenter, Vestre Ringvej 100, 7000 Fredericia
Tilmelding: Seminaret er GRATIS, men kræver tilmelding senest den 1. november – TILMELD DIG HER!

Vi ser frem til en dag fyldt med læring, udveksling af erfaringer og spændende diskussioner. Gør dig klar til at blive en endnu bedre dommer og vær med til at højne niveauet i dansk bordtennis.
